En Soap

En Soap er en dansk dramakomedie fra 2006 regissert av Pernille Fischer Christensen. Den handler om en kvinne som går fra kjæresten og innleder et forhold til naboen sin, som er transperson. Hovedrollen spilles av Trine Dyrholm.

Filmen rommer klare referanser til Godards film Le Petit Soldat fra 1960 (som rent faktisk først ble lansert i 1963, på grunn av fransk sensur); blant annet har begge filmene en sentral rollefigur som bærer navnet Veronica. (I Godards film spilles Veronica av hans daværende favorittskuespiller, den danskfødte Anna Karina (1940–2019).) Det er også intertekstuelt sammenfall mellom Den Lille Soldat i En Soap og Le Petit Soldat i Godards film.

Også på andre måter kan man finne referanser til filmhistorien i Christensens En Soap; filmplakaten til En Soap har store likhetstrekk med filmplakaten til The Graduate fra 1967. 

 Rolleliste 
 Skuespiller  Rolle Trine Dyrholm  Charlotte David Dencik  Veronica Frank Thiel  Kristian Elsebeth Steentoft  Veronicas mor Christian Tafdrup  Kunde Pauli Ryberg   Kunde Jakob Ulrik Lohmann   One-Night Stand Claes Bang  One-Night Stand Christian Mosbæk  Forteller (stemme) Joan Bentsen  Såpeskuespillerinne nr 1 (stemme) Tom Hale  Såpeskuespiller (stemme) Camilla Søeberg  Såpeskuespillerinne nr 3 (stemme) Laura Kamis Wrang  Såpeskuespillerinne nr 2 (stemme)

 Priser 
2007 – Bodilprisen for beste danske film.
2007 – Trine Dyrholm fikk dessuten Bodilprisen for beste kvinnelige hovedrolle i filmen.
2006 – Sølvbjørn ved Filmfestivalen i Berlin
2006 – Prisen for beste film av en debutant ved Filmfestivalen i Berlin
2006 – Prisen for beste film av en debutant ved Kosmorama

 Referanser 

 Eksterne lenker 


Kategori:Danske dramakomedier
Kategori:Filmer fra 2006
Kategori:Bodilprisen for beste danske film
Kategori:Danskspråklige filmer